Amenda primită de un spaniol din Hunedoara care ținea peste 90 de câini într-un adăpost neautorizat
Zeci de câini aflați într-un adăpost neautorizat din Uricani, județul Hunedoara, au fost ridicați de Protecția Animalelor și duși într-un loc unde să fie îngrijiți corespunzător.
Adăpostul se află într-o pădure de pe raza Ocolului Silvic Lupeni și îi aparținea unui bărbat de 53 de ani, cetățean spaniol.
Individul ținea câini inclusiv într-o rulotă, dar în condiții improprii. În total, avea peste 90 de exemplare.
Acesta a declarat că iubește animalele, dar nu are cum să le îngrijească pe toate, așa că 72 de câini au fost duși la un adăpost autorizat, iar ceilalți au fugit în pădure.
Agenții l-au amendat pe spaniol cu 12.000 de lei.